title: Decizia (UE) 2015/2399 a Consiliului din 26 octombrie 2015 privind semnarea, în numele Uniunii Europene, și aplicarea cu titlu provizoriu a Acordului dintre Uniunea Europeană și Republica Columbia privind exonerarea de obligația de a deține viză de scurtă ședere

text:
               19.12.2015

               RO

               Jurnalul Oficial al Uniunii Europene

               L 333/1

         DECIZIA (UE) 2015/2399 A CONSILIULUI
   din 26 octombrie 2015
   privind semnarea, în numele Uniunii Europene, și aplicarea cu titlu provizoriu a Acordului dintre Uniunea Europeană și Republica Columbia privind exonerarea de obligația de a deține viză de scurtă ședere
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Regulamentul (UE) nr. 509/2014 al Parlamentului European și al Consiliului (1) a transferat mențiunea referitoare la Republica Columbia din anexa I în anexa II la Regulamentul (CE) nr. 539/2001 al Consiliului (2).

               (2)

               Respectiva mențiune referitoare la Republica Columbia este însoțită de o notă de subsol care precizează că exceptarea de la obligativitatea vizelor se aplică de la data intrării în vigoare a unui acord privind exceptarea de la obligativitatea vizelor, care urmează să fie încheiat cu Uniunea Europeană.

               (3)

               În temeiul Regulamentului (UE) nr. 509/2014, Comisia a evaluat situația din Republica Columbia cu privire la criteriile stabilite în regulamentul respectiv. La 29 octombrie 2014, Comisia a adoptat un raport în care s-a concluzionat că îmbunătățirea semnificativă în ultimii ani a situației economice, sociale și de securitate din Columbia a constituit justificarea pentru exonerarea resortisanților columbieni de obligația de a deține viză atunci când călătoresc în teritoriul Uniunii Europene.

               (4)

               La 19 mai 2015, Consiliul a adoptat o decizie prin care a autorizat Comisia să înceapă negocieri cu Republica Columbia în vederea încheierii unui acord între Uniunea Europeană și Republica Columbia privind exonerarea de obligația de a deține viză de scurtă ședere (denumit în continuare „acordul”).

               (5)

               Negocierile privind acordul s-au desfășurat la 20 mai 2015 și au fost finalizate cu succes prin parafarea acestuia la 9 iunie 2015.

               (6)

               Acordul ar trebui să fie semnat, iar declarațiile atașate la acord ar trebui să fie aprobate în numele Uniunii. Acordul ar trebui să se aplice cu titlu provizoriu din ziua următoare datei semnării sale, până la finalizarea procedurilor necesare pentru încheierea sa oficială.

               (7)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (3); prin urmare, Regatul Unit nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (8)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (4); prin urmare, Irlanda nu participă la adoptarea prezentei decizii, nu îi revin obligații în temeiul acesteia și aceasta nu i se aplică,

         ADOPTĂ PREZENTA DECIZIE:
   Articolul 1
   Prin prezenta decizie se autorizează semnarea, în numele Uniunii, a Acordului dintre Uniunea Europeană și Republica Columbia privind exonerarea de obligația de a deține viză de scurtă ședere (denumit în continuare „acordul”), sub rezerva încheierii sale.
   Textul acordului este atașat la prezenta decizie.
   Articolul 2
   Declarațiile atașate la prezenta decizie se aprobă în numele Uniunii.
   Articolul 3
   Președintele Consiliului este autorizat să desemneze persoana sau persoanele împuternicite să semneze acordul în numele Uniunii.
   Articolul 4
   Acordul se aplică cu titlu provizoriu din ziua următoare datei semnării sale (5) până la finalizarea procedurilor necesare pentru încheierea sa.
   Articolul 5
   Prezenta decizie intră în vigoare la data adoptării.

      Adoptată la Luxemburg, 26 octombrie 2015.

            Pentru Consiliu

            Președintele

         C. DIESCHBOURG

      (1)  Regulamentul (UE) nr. 509/2014 al Parlamentului European și al Consiliului din 15 mai 2014 de modificare a Regulamentului (CE) nr. 539/2001 al Consiliului de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (JO L 149, 20.5.2014, p. 67).

      (2)  Regulamentul (CE) nr. 539/2001 al Consiliului din 15 martie 2001 de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (JO L 81, 21.3.2001, p. 1).

      (3)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (4)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

      (5)  Data semnării acordului se va publica în Jurnalul Oficial al Uniunii Europene de către Secretariatul General al Consiliului.


title: Decizia Consiliului din 22 decembrie 1986 de stabilire a procedurii de consultare și cooperare în domeniul turismului

text:
Anunţ juridic important

|

31986D0664

Official Journal L 384 , 31/12/1986 P. 0052 - 0053 Finnish special edition: Chapter 1 Volume 2 P. 0069  Swedish special edition: Chapter 1 Volume 2 P. 0069  Ediţie specială în limba cehă Chapter 01 Volume 01 P. 151  - 152 Ediţie specială în limba estonă Chapter 01 Volume 01 P. 151  - 152 Ediţie specială în limba maghiară Chapter 01 Volume 01 P. 151  - 152 Ediţie specială în limba lituaniană Chapter 01 Volume 01 P. 151  - 152 Ediţie specială în limba letonă Chapter 01 Volume 01 P. 151  - 152 Ediţie specială în limba malteză Chapter 01 Volume 01 P. 151  - 152 Ediţie specială în limba polonă Chapter 01 Volume 01 P. 151  - 152 Ediţie specială în limba slovacă Chapter 01 Volume 01 P. 151  - 152 Ediţie specială în limba slovenă Chapter 01 Volume 01 P. 151  - 152

		19861222Decizia Consiliuluidin 22 decembrie 1986de stabilire a procedurii de consultare și cooperare în domeniul turismului(86/664/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene și, în special, articolul 235 al acestuia,având în vedere propunerea Comisiei [1],având în vedere avizul Parlamentului European [2],având în vedere avizul Comitetului Economic și Social [3],întrucât articolul 2 din tratat prevede în sarcina Comunității în special promovarea în întreaga Comunitate a dezvoltării armonioase a activităților economice, a unei creșteri continue și echilibrate precum și a unor relații mai strânse între statele care îi aparțin; întrucât turismul poate contribui la realizarea acestor obiective;întrucât Rezoluția Consiliului din 10 aprilie 1984 privind politica comunitară în domeniul turismului [4] subliniază necesitatea consultării între statele membre și Comisia de turism;întrucât consultarea este un mijloc util de facilitare a cooperării între statele membre și Comisie în vederea realizării obiectivelor tratatului;întrucât fiecare stat membru ar trebui să-și pună experiența în domeniul turismului la dispoziția celorlalte state membre și a Comisiei;întrucât, în vederea consultării în domeniul turismului, trebuie să se asigure schimbul de informații între statele membre și Comisie;întrucât această consultare nu ar trebui să se suprapună cu activitatea altor organisme comunitare,DECIDE:Articolul 1Se constituie, pe lângă Comisie, Comitetul consultativ pentru turism, numit în continuare "comitetul." Acesta este format din membrii desemnați de fiecare stat membru.Articolul 2Comitetul are sarcina de a facilita schimburile de informații, consultările și, când este cazul, cooperarea în domeniul turismului și, în special, în ceea ce privește furnizarea serviciilor către turiști.Articolul 3Pentru scopurile menționate în articolul 2, fiecare stat membru trebuie să trimită Comisiei, o dată pe an, un raport privind cele mai importante măsuri pe care le-a luat și, în măsura posibilului, privind acele măsuri pe care intenționează să le ia în legătură cu furnizarea de servicii turistice care ar putea avea consecințe pentru călătorii care vin din alte state membre.Comisia trebuie să informeze celelalte state membre despre aceste măsuri.Articolul 4(1) Comitetul, care se întrunește cel puțin o dată pe an, organizează un schimb de păreri pe baza rapoartelor prevăzute la articolul 3 pentru a facilita, atunci când este cazul, cooperarea viitoare dintre statele membre pentru realizarea obiectivelor menționate în articolul 2.(2) La cererea Comisiei sau a unui stat membru, Comitetul dezbate orice problemă care poate prezenta interes pentru un număr de state membre.(3) Comitetul consiliază Comisia în orice chestiune în legătură cu care aceasta a cerut un aviz.(4) Informările și consultările prevăzute în prezenta decizie intră sub incidența secretului profesional.Articolul 5Președinția comitetului este asigurată de Comisie.Comisia asigură secretariatul comitetului.Adoptată la Bruxelles, 22 decembrie 1986.Pentru ConsiliuPreședinteleG. Shaw[1] JO C 114, 14.5.1986, p. 11.[2] Aviz emis la 12 decembrie 1986 (nepublicat încă în Jurnalul Oficial).[3] JO C 328, 22.12.1986, p. 1.[4] JO C 115, 30.4.1984, p. 1.--------------------------------------------------


title: 2012/616/UE: Decizia Parlamentului European din 10 mai 2012 privind descărcarea de gestiune pentru execuția bugetului Întreprinderii comune SESAR aferent exercițiului financiar 2010

text:
               17.10.2012

               RO

               Jurnalul Oficial al Uniunii Europene

               L 286/349

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului Întreprinderii comune SESAR aferent exercițiului financiar 2010
   (2012/616/UE)
   PARLAMENTUL EUROPEAN,

               —

               având în vedere conturile anuale ale Întreprinderii comune SESAR pentru exercițiul financiar 2010,

               —

               având în vedere Raportul Curții de Conturi privind conturile anuale ale Întreprinderii comune SESAR pentru exercițiul financiar 2010, însoțit de răspunsurile Întreprinderii comune (1),

               —

               având în vedere Recomandarea Consiliului din 21 februarie 2012 (06086/2012 – C7-0050/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 1361/2008 al Consiliului din 16 decembrie 2008 de modificare a Regulamentului (CE) nr. 219/2007 privind înființarea unei întreprinderi comune pentru realizarea sistemului european de nouă generație pentru gestionarea traficului aerian (SESAR) (3), în special articolul 4b,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A7-0114/2012),

               1.

               acordă directorului executiv al Întreprinderii comune SESAR descărcarea de gestiune pentru execuția bugetului Întreprinderii comune aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Întreprinderii comune SESAR, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 368, 16.12.2011, p. 32.

      (2)  JO L 248, 16.9.2002, p. 1.

      (3)  JO L 352, 31.12.2008, p. 12.

      (4)  JO L 357, 31.12.2002, p. 72.
    ---documentbreak---

               17.10.2012

               RO

               Jurnalul Oficial al Uniunii Europene

               L 286/350

         REZOLUȚIA PARLAMENTULUI EUROPEAN
   din 10 mai 2012
   conținând observațiile care fac parte integrantă din decizia privind descărcarea de gestiune pentru execuția bugetului Întreprinderii comune SESAR aferent exercițiului financiar 2010
   PARLAMENTUL EUROPEAN,

               —

               având în vedere conturile anuale ale Întreprinderii comune SESAR pentru exercițiul financiar 2010,

               —

               având în vedere Raportul Curții de Conturi privind conturile anuale ale Întreprinderii comune SESAR pentru exercițiul financiar 2010, însoțit de răspunsurile Întreprinderii comune (1),

               —

               având în vedere Recomandarea Consiliului din 21 februarie 2012 (06086/2012 – C7-0050/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 1361/2008 al Consiliului din 16 decembrie 2008 de modificare a Regulamentului (CE) nr. 219/2007 privind înființarea unei întreprinderi comune pentru realizarea sistemului european de nouă generație pentru gestionarea traficului aerian (SESAR) (3), în special articolul 4b,

               —

               având în vedere normele financiare ale Întreprinderii comune SESAR, adoptate de către Consiliul de administrație al SESAR la 28 iulie 2009 (denumite în continuare „normele financiare ale SESAR”),

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A7-0114/2012),

               A.

               întrucât Întreprinderea comună SESAR („Întreprinderea comună”) a fost instituită în februarie 2007 în vederea desfășurării proiectului SESAR (Single European Sky Air Traffic Management Research – Proiectul de cercetare privind gestionarea traficului aerian în contextul cerului unic european);

               B.

               întrucât Întreprinderea comună a început să funcționeze autonom în august 2007;

               C.

               întrucât Întreprinderea comună va deține proprietatea asupra tuturor imobilizărilor corporale și necorporale create de ea sau care îi sunt transferate pentru faza de dezvoltare a proiectului SESAR, în conformitate cu o serie de acorduri specifice încheiate cu membrii săi;

               D.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2010 și cu privire la legalitatea și regularitatea operațiunilor subiacente;

               E.

               întrucât, în aprilie 2010, Curtea de Conturi a emis Avizul nr. 2/2010 referitor la normele financiare ale Întreprinderii comune SESAR;

               F.

               întrucât bugetul pentru faza de dezvoltare a proiectului SESAR 2008-2013 este de 2 100 000 000 EUR;

               G.

               întrucât pentru exercițiul financiar 2010 bugetul final al Întreprinderii comune s-a ridicat la 143 000 000 EUR,

      Gestiunea bugetară și financiară

               1.

               ia act de faptul că bugetul final al Întreprinderii comune pentru exercițiul financiar 2010 a cuprins credite de angajament în valoare de 135 000 000 EUR și credite de plată în valoare de 143 000 000 EUR; recunoaște, de asemenea, că ratele de utilizare a creditelor de angajament și a celor de plată au fost de 97,3 % și, respectiv, de 82,2 %;

               2.

               constată, pe baza informațiilor primite de la Curtea de Conturi, că, la sfârșitul exercițiului 2010, Întreprinderea comună a înregistrat un rezultat bugetar pozitiv în valoare de 53 500 000 EUR și avea depozite în conturi bancare în valoare de 57 200 000 EUR; remarcă faptul că această situație a fost determinată de:

                           —

                           contribuția membrilor: 55 600 000 EUR;

                           —

                           rezultatul exercițiului anterior: 86 500 000 EUR;

                           —

                           plățile către Întreprinderea comună: 84 900 000 EUR;

                           —

                           creditele reportate: 3 700 000 EUR;

               3.

               reamintește Întreprinderii comune că această situație contravine principiului bugetar al echilibrului; remarcă faptul că, în răspunsul său adresat Curții de Conturi, Întreprinderea comună a arătat că soldul de trezorerie a scăzut în 2010 cu 34 % față de 2009 și că 43 800 000 EUR din contribuția totală a membrilor de 55 600 000 EUR au fost plătiți în ultimele săptămâni ale anului 2010 pentru a asigura finanțarea operațiunilor în 2011; solicită Întreprinderii comune să elaboreze un plan de acțiune conținând măsuri și termene concrete pentru a asigura echilibrul bugetar și să informeze autoritatea bugetară în această privință;

               4.

               subliniază că, în conformitate cu articolul 6 din normele financiare ale SESAR, nu se poate angaja sau autoriza nicio cheltuială peste creditele autorizate prin buget; își exprimă profunda îngrijorare cu privire la faptul că, în cazul a două linii bugetare – Cheltuieli administrative și Studii și dezvoltare – cheltuielile autorizate au depășit creditele bugetare cu 11 % și, respectiv, 9 %; ia act de faptul că Întreprinderea comună consideră că poate introduce creditele de plată totale doar o singură dată în cadrul bugetului general pentru perioada 2007-2016, pentru a evita depășirea plafonului bugetului total până la sfârșitul fazei de dezvoltare a SESAR în 2016; reamintește Întreprinderii comune că trebuie să își respecte propriile norme financiare și se așteaptă ca pentru exercițiile financiare viitoare să nu se mai autorizeze cheltuieli care duc la depășirea creditelor bugetare;

      Sistemele de control intern

               5.

               remarcă faptul că în 2010 Întreprinderea comună a început să utilizeze sistemele de raportare financiară pe care le utilizează și Comisia (ABAC și SAP); regretă faptul că sistemul Întreprinderii comune de gestionare a programelor operaționale nu a fost integrat în aceste sisteme de raportare financiară și că la sfârșitul lui 2010 procesele de lucru subiacente nu fuseseră validate încă de contabil, așa cum prevăd normele financiare ale SESAR;

               6.

               înțelege că Întreprinderea comună a dezvoltat un sistem de gestionare a programelor operaționale care completează informațiile financiare și bugetare și că aceasta consideră că și-a integrat sistemele pe cât a fost posibil, având în vedere limitările utilizării ABAC și SAP; remarcă, de asemenea, că Întreprinderea comună intenționa să implementeze „ABAC Active” și „ABAC Contracte” până la sfârșitul anului 2011, urmând ca raportul contabilului privind validarea sistemelor locale să fie finalizat în 2011;

               7.

               solicită Întreprinderii comune să informeze autoritatea de descărcare de gestiune cu privire la:

                           —

                           natura limitărilor cu care s-a confruntat Întreprinderea comună în ceea ce privește utilizarea ABAC și SAP;

                           —

                           situația validării proceselor de lucru subiacente, în special în ceea ce privește sistemele locale;

               8.

               îndeamnă Întreprinderea comună să își integreze totuși sistemele de raportare financiară (ABAC și SAP) cu sistemul de gestionare a programelor operaționale, astfel încât să permită alocarea costurilor pentru pachete specifice de activități și identificarea surselor de finanțare pentru costurile operaționale;

      Gestionarea de proiecte

               9.

               ia act, din raportul anual de activitate pe 2010 al Întreprinderii comune, că programul SESAR a inclus 304 proiecte, din care 171 inițiate în 2009, iar alte 114 în 2010; remarcă faptul că 80 % din proiecte sunt în faza de execuție, mai puțin proiectele care au fost anulate (3) sau suspendate (10); constată că, pentru fiecare proiect anulat sau suspendat, Întreprinderea comună a oferit justificări și a explicat măsurile de remediere întreprinse; remarcă, în special în ceea ce privește proiectele suspendate în prezent, că:

                           —

                           cca 60 % din acestea sunt legate de activități care necesită, înainte de a fi redemarate, obținerea unor rezultate mature în cadrul altor proiecte;

                           —

                           cca 20 % sunt proiecte care nu au o legătură fiabilă cu alte activități din program;

                     celelalte 20 % sunt suspendate din cauză că nu există o legătură clară cu viitorul concept al operațiunilor sau din cauză că nu au legătură cu Planul general;

               10.

               îndeamnă Întreprinderea comună să continue să informeze autoritatea de descărcare de gestiune cu privire la situația realizării programului SESAR și să prezinte rezultatele obținute;

      Performanță

               11.

               îndeamnă Comisia și statele membre să facă mai eficace punerea în aplicare a regulamentelor care vizează „cerul unic european”, pentru a spori eficacitatea investițiilor în proiectul SESAR;

               12.

               atrage atenția asupra bunei gestionări a resurselor financiare și subliniază importanța Întreprinderii comune pentru realizarea cerului unic european;

               13.

               remarcă, pe baza raportului anual de activitate, că a fost realizată o analiză aprofundată a modalității de realizare a programului SESAR, iar concluziile acestei analize au evidențiat necesitatea de a defalca obiectivele principale ale programului la nivel tehnic și operațional, definind în detaliu ce trebuie făcut, de către cine și când și clarificând astfel țintele validate ale SESAR, ceea ce va contribui la atingerea obiectivelor fazei de dezvoltare a SESAR, precum și a obiectivelor strategice specifice pentru 2012; solicită Întreprinderii comune să elaboreze un plan de acțiune conținând măsuri și termene concrete pentru a da curs rezultatelor analizei aprofundate;

               14.

               remarcă, în plus, că la sfârșitul lui 2009 s-a decis să se elaboreze un cadru comun de execuție a SESAR pentru a permite o gestionare adecvată a programului/proiectului prin raționalizarea activităților de monitorizare și control; ia act de faptul că la sfârșitul lui 2010 cadrul de execuție fusese integral definit și era implementat și funcțional în proporție de 85 %; solicită Întreprinderii comune să informeze autoritatea de descărcare de gestiune cu privire la situația actuală în implementarea și funcționarea cadrului de execuție, precum și cu privire la progresele obținute;

               15.

               ia act de faptul că Comisia a realizat prima evaluare intermediară a Întreprinderii comune în 2010; constată că evaluarea evidențiază capacitatea Întreprinderii comune de a oferi un răspuns optim la nevoile utilizatorilor spațiului aerian și ale furnizorilor de servicii; consideră, totuși, că evaluările intermediare și finale ar trebui să fie realizate de experți externi independenți;

      Auditul intern

               16.

               salută faptul că la sfârșitul lui 2010 directorul executiv al Întreprinderii comune a creat o structură de audit intern (SAI), l-a desemnat pe fostul auditor intern al Întreprinderii comune să își asume rolul de SAI și a aprobat programul de lucru al SAI pentru 2011;

               17.

               remarcă, pe baza conturilor anuale finale, că Întreprinderea comună a semnat un contract-cadru pentru servicii de audit în mai 2010;

               18.

               salută faptul că Întreprinderea comună și Comisia au luat măsuri pentru a asigura o definire mai clară a rolului operațional care revine Serviciului de Audit Intern al Comisiei (IAS) și, respectiv, a rolului operațional care revine structurii de audit intern din cadrul Întreprinderii comune; remarcă însă că Statutul Întreprinderii comune nu a fost modificat;

               19.

               remarcă cu satisfacție că IAS a confirmat responsabilitățile ce îi revin în temeiul Regulamentului financiar ca auditor intern al întreprinderilor comune și că Consiliul de administrație al Întreprinderii comune a modificat în consecință carta structurii sale de audit intern;

      Plata cu întârziere a contribuțiilor membrilor

               20.

               este îngrijorat de faptul că nu se respectă termenul pentru plata contribuțiilor în numerar ale membrilor către Întreprinderea comună; remarcă faptul că întârzierile la plată variază între 12 și 113 zile și că, la sfârșitul lui 2010, doi membri nu își achitaseră deloc contribuțiile; ia act de răspunsul Întreprinderii comune conform căruia contribuțiile respective au fost achitate la începutului lui 2011;

      Observații orizontale privind întreprinderile comune

               21.

               subliniază că, până în prezent, Comisia a creat șapte întreprinderi comune în temeiul articolului 187 din Tratatul privind funcționarea Uniunii Europene; remarcă faptul că șase întreprinderi comune (IMI, ARTEMIS, ENIAC, CLEAN SKY, FCH și ITER-F4E) își desfășoară activitatea în domeniul cercetării, sub supravegherea DG RTD și a DG INFSO din cadrul Comisiei, iar o întreprindere comună este însărcinată cu dezvoltarea noului sistem de gestionare a traficului aerian (SESAR) și își desfășoară activitatea în domeniul transporturilor, sub supravegherea DG MOVE;

               22.

               ia act de faptul că resursele totale orientative considerate necesare pentru întreprinderile comune pe perioada existenței lor se ridică la 21 793 000 000 EUR;

               23.

               ia act de faptul că contribuția totală a Uniunii considerată necesară pentru întreprinderile comune pe perioada existenței lor se ridică la 11 489 000 000 EUR;

               24.

               remarcă faptul că, pentru exercițiul financiar 2010, contribuția totală a UE la bugetul întreprinderilor comune s-a ridicat la 505 000 000 EUR;

               25.

               solicită Comisiei Europene să comunice anual autorității de descărcare de gestiune informații consolidate referitoare la fondurile totale atribuite anual fiecărei întreprinderi comune de la bugetul general al Uniunii, pentru a asigura transparență și claritate în utilizarea fondurilor Uniunii și pentru a redobândi încrederea contribuabililor europeni;

               26.

               salută inițiativa Întreprinderii comune ARTEMIS de a include în RAA informații privind monitorizarea și examinarea proiectelor în derulare; consideră că această practică ar trebui urmată și de celelalte întreprinderi comune;

               27.

               reamintește faptul că întreprinderile comune sunt parteneriate de tip public-privat și că, prin urmare, interesele publice se întrepătrund cu cele private; consideră că, în aceste condiții, nu ar trebui trecută cu vederea posibilitatea apariției unor conflicte de interese, care ar trebui tratate în mod adecvat; solicită deci întreprinderilor comune să informeze autoritatea de descărcare de gestiune cu privire la mecanismele de verificare existente în cadrul structurilor lor care le permit să gestioneze și să prevină în mod adecvat conflictele de interese;

               28.

               remarcă faptul că, cu excepția notabilă a Întreprinderii comune pentru ITER și pentru dezvoltarea energiei de fuziune, întreprinderile comune constituie structuri relativ mici și concentrate geografic; consideră, prin urmare, că acestea ar trebui să își pună resursele în comun ori de câte ori este posibil;

               29.

               solicită Curții de Conturi să transmită autorității de descărcare de gestiune informații privind modul în care s-a dat curs observațiilor pe care le-a făcut pentru fiecare dintre întreprinderile comune în raportul privind conturile anuale pentru exercițiul financiar 2011;

               30.

               invită Curtea de Conturi să prezinte Parlamentului, într-un termen rezonabil, un raport special privind valoarea adăugată a creării întreprinderilor comune în ceea ce privește eficiența realizării programelor demonstrative, de cercetare și de dezvoltare tehnologică ale Uniunii; solicită, de asemenea, ca raportul să includă o evaluare a eficacității creării întreprinderilor comune.

      (1)  JO C 368, 16.12.2011, p. 32.

      (2)  JO L 248, 16.9.2002, p. 1.

      (3)  JO L 352, 31.12.2008, p. 12.

      (4)  JO L 357, 31.12.2002, p. 72.


title: Decizia 2014/776/PESC a Consiliului din 7 noiembrie 2014 de modificare a Deciziei 2010/413/PESC privind adoptarea de măsuri restrictive împotriva Iranului

text:
               8.11.2014

               RO

               Jurnalul Oficial al Uniunii Europene

               L 325/19

         DECIZIA 2014/776/PESC A CONSILIULUI
   din 7 noiembrie 2014
   de modificare a Deciziei 2010/413/PESC privind adoptarea de măsuri restrictive împotriva Iranului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere Decizia 2010/413/PESC a Consiliului din 26 iulie 2010 privind adoptarea de măsuri restrictive împotriva Iranului (1), în special articolul 23,
   întrucât:

               (1)

               La 26 iulie 2010, Consiliul a adoptat Decizia 2010/413/PESC.

               (2)

               Prin hotărârea sa din 4 iunie 2014 în cauza T-67/12 (2), Tribunalul Uniunii Europene a anulat decizia Consiliului de a include Sina Bank pe lista persoanelor și entităților care fac obiectul măsurilor restrictive prevăzute în anexa II la Decizia 2010/413/PESC.

               (3)

               Sina Bank ar trebui inclusă din nou pe lista persoanelor și entităților care fac obiectul măsurilor restrictive, pe baza unei noi expuneri de motive.

               (4)

               Prin hotărârea sa din 3 iulie 2014 în cauzele T-155/13, T-157/13 și T-181/13 (3), Tribunalul Uniunii Europene a anulat decizia Consiliului de a include Babak Zanjani, Sorinet Commercial Trust Bankers și Universitatea de tehnologie Sharif pe lista persoanelor și entităților care fac obiectul măsurilor restrictive, prevăzută în anexa II la Decizia 2010/413/PESC.

               (5)

               Babak Zanjani, Sorinet Commercial Trust Bankers și Universitatea de tehnologie Sharif ar trebui incluse din nou pe lista persoanelor și entităților care fac obiectul măsurilor restrictive, pe baza unei noi expuneri de motive.

               (6)

               Ca urmare a hotărârii din 28 noiembrie 2013 a Curții de Justiție a Uniunii Europene în cauza C-280/12 P (4), Fereydoun Mahmoudian și Fulmen nu sunt incluse pe lista persoanelor și entităților cărora li se aplică măsurile restrictive, prevăzută în anexa II la Decizia 2010/413/PESC.

               (7)

               Prin urmare, nu mai există niciun temei pentru menținerea unei entități pe lista persoanelor și entităților care fac obiectul măsurilor restrictive, prevăzută în anexa II la Decizia 2010/413/PESC.

               (8)

               Informațiile de identificare referitoare la trei entități de pe lista persoanelor și entităților care fac obiectul măsurilor restrictive, prevăzută în anexa II la Decizia 2010/413/PESC ar trebui să fie modificate.

               (9)

               Decizia 2010/413/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Anexa II la Decizia 2010/413/PESC se modifică astfel cum se prevede în anexa la prezenta decizie.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 7 noiembrie 2014.

            Pentru Consiliu

            Președintele

         P. C. PADOAN

      (1)  JO L 195, 27.7.2010, p. 39.

      (2)  Cauza T-67/12 Sina Bank/Consiliu, hotărâre din 4 iunie 2014 (nerepertoriată încă)

      (3)  Cauza T-155/13 Zanjani/Consiliu, hotărâre din 3 iulie 2014 (nerepertoriată încă); Cauza T-157/13 Sorinet Commercial Trust Bankers Ltd/Consiliu, hotărâre din 3 iulie 2014 (nerepertoriată încă);, Cauza T-181/13 Universitatea de tehnologie Sharif/Consiliu, hotărâre din 3 iulie 2014 (nerepertoriată încă).

      (4)  Cauza C-280/12 P Consiliu/Fulmen și Fereydoun Mahmoudian, hotărâre din 28 noiembrie 2013 (nerepertoriată încă).

      ANEXĂ

                  I.

                  Persoanele și entitățile enumerate mai jos se introduc pe lista prevăzută în partea I din anexa II la Decizia 2010/413/PESC:
                  I.   Persoane și entități implicate în activitățile nucleare sau privind rachete balistice și persoane și entități care acordă sprijin guvernului Iranului.
                  A.   Persoane

                              Nume

                              Informații de identificare

                              Motive

                              Data includerii pe listă

                              45.

                              Babak Zanjani

                              Data nașterii: 12 martie 1971.

                              Babak Zanjani a oferit sprijin pentru finanțarea tranzacțiilor cu țiței iranian realizate de Ministerul iranian al Petrolului, desemnat de UE. În plus, acesta a sprijinit Banca Centrală a Iranului și Compania Națională Iraniană a Petrolului (NIOC), desemnate la rândul lor de UE, în eludarea măsurilor restrictive impuse de UE.
                              Acesta a facilitat realizarea de tranzacții petroliere de către Iran și a realizat transferuri de fonduri legate de petrol, mai ales prin intermediul Naftiran Intertrade Company (NICO) și al Hong Kong Intertrade, controlate de guvernul iranian și desemnate, la rândul lor, de UE.
                              În plus, acesta a furnizat servicii esențiale Corpului Gardienilor Revoluției Iraniene (IRGC) prin oferirea posibilității transferului de fonduri în beneficiul Khatam al-Anbiya, o societate deținută de IRGC care face obiectul sancțiunilor ONU și UE.

                              8.11.2014

                        B.   Entități

                              Nume

                              Informații de identificare

                              Motive

                              Data includerii pe listă

                              8.

                              Sina Bank

                                          No. 187, Avenue Motahhari Ave., Teheran, 1587998411, Iran

                                          Tel: (+9821) 88532434-7, (+9821) 88532434-6

                                          Email: infor@sinabank.ir

                                          Site internet: http://www.sinabank.ir/

                              Sina Bank este controlată de Mostazafan Foundation, entitate iraniană parastatală majoră controlată direct de liderul suprem și care deține 84 % din acțiunile Sina Bank. Aceasta furnizează servicii financiare pentru Mostazafan Foundation și grupului de unități și societăți afiliate acesteia. În consecință, Sina Bank asigură sprijin financiar Guvernului Iranului prin intermediul Mostazafan Foundation.

                              8.11.2014

                              156.

                              Sorinet Commercial Trust Bankers Ltd. (SCT) (alias: SCT Bankers; SCT Bankers Kish Company (PJS); SCT Bankers Company Branch; Sorinet Commercial Trust]

                              Sorinet Commercial Trust Bankers, Sadaf Tower, 3rd Floor, Suite No. 301, Kish Island, Iran
                              Sorinet Commercial Trust Bankers, No.1808, 18th Floor, Grosvenor House Commercial Tower, Sheikh Zayed Road, Dubai, UAE, P.O. Box 31988
                              Sucursala Teheran: Reahi Aiiey, First of Karaj, Maksous Road 9, Teheran, Iran. Coduri SWIFT: SCERIRTH KSH (sucursala Kish Island), SCTSAEA1 (sucursala Dubai), SCERIRTH (sucursala Teheran)
                              Adresă alternativă pentru sucursala Kish Island: Kish Banking Fin Activities Center, No 42, 4th floor, VC25
                              Adrese alternative pentru sucursala Dubai: (1) SCT Bankers Kish Company (PJS), Head Office, Kish Island, Sadaf Tower, 3rd floor, Suite 301, P.O. Box 87. (2) Sheykh Admad, Sheykh Zayed Road, 31988, Dubai, Port, Kish Island.
                              Telefoane:
                              09347695504 (sucursala Kish Island)
                              09347695504/97-143257022-99 (sucursala Dubai)
                              09347695504 (sucursala Teheran)
                              Emailuri: info@sctbankers.com
                              zanjani@sctbankers.com

                              Sorinet Commercial Trust Bankers Ltd. este controlată de Babak Zanjani, desemnat pentru furnizarea de sprijin financiar Guvernului Iranului prin facilitarea plăților legate de petrol în numele acestuia.

                              8.11.2014

                              161.

                              Universitatea de tehnologie Sharif (Sharif University of Technology)

                              Azadi Ave/Street, PO Box 11365-11155, Teheran, Iran, Tel: +98 (21) 66 161
                              Email: info@sharif.ir

                              Sharif University of Technology (SUT) are mai multe acorduri de cooperare cu organizații ale guvernului iranian desemnate de ONU și/sau de UE și care acționează în domenii militare sau asociate celor militare, în special în domeniul producției și achiziționării de rachete balistice. Printre acestea se numără: un acord cu Organizația Industriilor Aerospațiale, desemnată de UE, printre altele pentru producerea de sateliți; cooperarea cu Ministerul iranian al Apărării și cu Corpul Gardienilor Revoluției Iraniene (IRGC) în legătură cu competițiile dedicate navelor inteligente; un acord mai larg cu Forțele Aeriene ale IRGC care acoperă dezvoltarea și consolidarea relațiilor universității, cooperarea organizațională și cooperarea strategică;
                              SUT participă la un acord care cuprinde 6 universități care sprijină Guvernul Iranului prin cercetări legate de apărare și la SUT se predau cursuri universitare de ingineria vehiculelor aeriene fără pilot (UAV) concepute, printre altele, de Ministerul științei. Luate împreună, acestea alcătuiesc un context semnificativ de angajament față de Guvernul Iranului în domenii militare sau asociate celor militare care constituie sprijin acordat Guvernului Iranului.

                              8.11.2014

                  II.

                  Rubricile pentru entitățile incluse în partea I din anexa II la Decizia 2010/413/PESC enumerate mai jos se înlocuiesc cu rubricile următoare:
                  I.   Persoane și entități implicate în activitățile nucleare sau privind rachete balistice și persoane și entități care acordă sprijin guvernului Iranului.
                  B.   Entități

                              Nume

                              Informații de identificare

                              Motive

                              Data includerii pe listă

                              27.

                              Power Plants' Equipment Manufacturing Company (Saakhte Tajhizate Niroogahi)

                              No. 10, Jahanara Alley, after Hemmat Bridge, Abbaspour St. (previously called Tavanir), Teheran, Post Code 1435733161, Iran

                              Aflată în subordinea AEOI și a Novin Energy (ambele desemnate în RCSONU 1737). Implicată în dezvoltarea de reactoare nucleare.

                              26.7.2010

                              132.

                              Naftiran Intertrade Company (alias Naftiran Trade Company) (NICO)

                                          (a)

                                                      5th Floor, Petropars Building, No. 35 Farhang Boulevard, Snadat Abad Avenue, Teheran, Iran

                                                      Tel: +98 21 22372486; +98 21 22374681; +98 21 22374678;

                                                      Fax: +98 21 22374678; +98 21 22372481

                                                      Email: info@naftiran.com

                                          (b)

                                          Suite 17, Burlington House, St. Saviours Road, St. Helier, Jersey, UK

                              Filială (100 %) a Companiei Naționale Iraniene a Petrolului (NIOC).

                              16.10.2012

                              133.

                              Naftiran Intertrade Company Srl

                                          Avenue de la Tour-Halimand, 6, 1009 Pully, Elveția

                                          Tel: +41 21 3106565

                                          Fax: +41 21 3106566/67/72

                                          Email: nico.finance@naftiran.ch

                              Filială (100 %) a Naftiran Intertrade Company Ltd.

                              16.10.2012

                  III.

                  Entitatea enumerată mai jos se elimină de pe lista prevăzută în partea I din anexa II la Decizia 2010/413/PESC:

                              13.

                              (a) Arya Niroo Nik


title: 2010/50/: Decizia Consiliului din 25 ianuarie 2010 de modificare a listei A din anexa 2 la Instrucțiunile consulare comune privind vizele pentru misiunile diplomatice și funcțiile consulare, în ceea ce privește cerințele în materie de vize pentru titularii de pașapoarte diplomatice din Arabia Saudită

text:
               30.1.2010

               RO

               Jurnalul Oficial al Uniunii Europene

               L 26/22

         DECIZIA CONSILIULUI
   din 25 ianuarie 2010
   de modificare a listei A din anexa 2 la Instrucțiunile consulare comune privind vizele pentru misiunile diplomatice și funcțiile consulare, în ceea ce privește cerințele în materie de vize pentru titularii de pașapoarte diplomatice din Arabia Saudită
   (2010/50/UE)
   CONSILIUL UNIUNII EUROPENE,
   având în vedere Regulamentul (CE) nr. 789/2001 al Consiliului din 24 aprilie 2001 care rezervă Consiliului competențele de executare în ceea ce privește anumite norme metodologice și proceduri de examinare a cererilor de viză (1), în special articolul 1 alineatul (1),
   având în vedere inițiativa Republicii Franceze,
   întrucât:

               (1)

               Lista A din anexa 2 la Instrucțiunile consulare comune (2) conține lista țărilor ai căror resortisanți nu fac obiectul obligației de a deține viză în unul sau mai multe state Schengen atunci când sunt titulari ai pașapoartelor diplomatice, oficiale sau de serviciu, dar care fac obiectul obligației de a deține viză atunci când sunt titulari ai pașapoartelor obișnuite.

               (2)

               Franța dorește să îi exonereze pe titularii de pașapoarte diplomatice din Arabia Saudită de obligația de a deține viză. Prin urmare, Instrucțiunile consulare comune ar trebui să fie modificate în consecință.

               (3)

               Prezenta decizie reprezintă o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (3); prin urmare, Regatul Unit nu participă la adoptarea prezentei decizii, care nu i se aplică și nu prevede obligații pentru acesta.

               (4)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (4); prin urmare, Irlanda nu participă la adoptarea prezentei decizii, care nu i se aplică și nu prevede obligații pentru aceasta.

               (5)

               În conformitate cu articolele 1 și 2 din Protocolul privind poziția Danemarcei anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, care nu i se aplică și nu prevede obligații pentru aceasta. Ținând seama de faptul că prezenta decizie constituie o dezvoltare a acquis-ului Schengen, în conformitate cu articolul 4 din respectivul protocol, Danemarca decide, în termen de șase luni de la data adoptării prezentei decizii de către Consiliu, cu privire la transpunerea sau nu a acesteia în legislația națională.

               (6)

               În ceea ce privește Islanda și Norvegia, prezenta decizie reprezintă o dezvoltare a dispozițiilor acquis-ului Schengen în sensul Acordului încheiat între Consiliul Uniunii Europene și Republica Islanda și Regatul Norvegiei în ceea ce privește asocierea acestor două state în vederea punerii în aplicare, a asigurării respectării și dezvoltării acquis-ului Schengen (5), aflate sub incidența articolului 1 litera B din Decizia 1999/437/CE a Consiliului din 17 mai 1999 privind anumite modalități de aplicare a respectivului acord (6).

               (7)

               În ceea ce privește Elveția, prezenta decizie reprezintă o dezvoltare a dispozițiilor acquis-ului Schengen în sensul Acordului încheiat între Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen (7), aflate sub incidența articolului 1 litera B din Decizia 1999/437/CE a Consiliului, coroborat cu articolul 3 din Decizia 2008/146/CE a Consiliului (8) privind încheierea respectivului acord în numele Comunității Europene.

               (8)

               În ceea ce privește Liechtensteinul, prezenta decizie constituie o dezvoltare a dispozițiilor acquis-ului Schengen în sensul Protocolului semnat între Uniunea Europeană, Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul între Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen, aflate sub incidența articolului 1 litera B din Decizia 1999/437/CE a Consiliului, coroborat cu articolul 3 din Decizia 2008/261/CE a Consiliului (9), privind semnarea, în numele Comunității Europene, și aplicarea provizorie a anumitor dispoziții din respectivul protocol.

               (9)

               Prezenta decizie reprezintă un act întemeiat pe acquis-ul Schengen sau care se raportează la acesta, în înțelesul articolului 3 alineatul (2) din Actul de aderare din 2003.

               (10)

               Prezenta decizie reprezintă un act întemeiat pe acquis-ul Schengen sau care se raportează la acesta, în înțelesul articolului 4 alineatul (2) din Actul de aderare din 2005,

         ADOPTĂ PREZENTA DECIZIE:
   Articolul 1
   În lista A din anexa 2 la Instrucțiunile consulare comune se adaugă litera „D” în coloana „FR”, la rubrica Arabia Saudită.
   Articolul 2
   Prezenta decizie intră în vigoare la 1 februarie 2010.
   Articolul 3
   Prezenta decizie se adresează statelor membre, în conformitate cu tratatele.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 25 ianuarie 2010.

            Pentru Consiliu

            Președintele

         M. Á. MORATINOS

      (1)  JO L 116, 26.4.2001, p. 2.

      (2)  JO C 326, 22.12.2005, p. 1.

      (3)  JO L 131, 1.6.2000, p. 43.

      (4)  JO L 64, 7.3.2002, p. 20.

      (5)  JO L 176, 10.7.1999, p. 36.

      (6)  JO L 176, 10.7.1999, p. 31.

      (7)  JO L 53, 27.2.2008, p. 52.

      (8)  JO L 53, 27.2.2008, p. 1.

      (9)  JO L 83, 26.3.2008, p. 3.


title: Atribuțiile comisiilor parlamentare Decizia Parlamentului European din 6 mai 2009 privind competențele și atribuțiile comisiilor permanente

text:
               5.8.2010

               RO

               Jurnalul Oficial al Uniunii Europene

               CE 212/126

         Miercuri, 6 mai 2009Atribuțiile comisiilor parlamentare
   P6_TA(2009)0348
   Decizia Parlamentului European din 6 mai 2009 privind competențele și atribuțiile comisiilor permanente
   2010/C 212 E/23

      Parlamentul European,
   având în vedere propunerea Conferinței președinților,
   având în vedere articolul 174 din Regulamentul său de procedură,

               1.

               Decide să constituie următoarele comisii permanente:

                           I.

                           Comisia pentru afaceri externe

                           II.

                           Comisia pentru dezvoltare

                           III.

                           Comisia pentru comerț internațional

                           IV.

                           Comisia pentru bugete

                           V.

                           Comisia pentru control bugetar

                           VI.

                           Comisia pentru afaceri economice și monetare

                           VII.

                           Comisia pentru ocuparea forței de muncă și afaceri sociale

                           VIII.

                           Comisia pentru mediu, sănătate publică și siguranță alimentară

                           IX.

                           Comisia pentru industrie, cercetare și energie

                           X.

                           Comisia pentru piața internă și protecția consumatorilor

                           XI.

                           Comisia pentru transport și turism

                           XII.

                           Comisia pentru dezvoltare regională

                           XIII.

                           Comisia pentru agricultură și dezvoltare rurală

                           XIV.

                           Comisia pentru pescuit

                           XV.

                           Comisia pentru cultură și educație

                           XVI.

                           Comisia pentru afaceri juridice

                           XVII.

                           Comisia pentru libertăți civile, justiție și afaceri interne

                           XVIII.

                           Comisia pentru afaceri constituționale

                           XIX.

                           Comisia pentru drepturile femeii și egalitatea de gen

                           XX.

                           Comisia pentru petiții

               2.

               Decide să înlocuiască anexa VI la Regulamentul său de procedură cu următorul text:

                  Miercuri, 6 mai 2009„ANEXA VI
                  Competențele și atribuțiile comisiilor permanente

                        I.

                        Comisia pentru afaceri externe

                  Această comisie este competentă în chestiuni privind:

                              (1)

                              politica externă și de securitate comună (PESC) și politica europeană de securitate și de apărare (PESA). În acest context, comisia este asistată de subcomisia pentru securitate și apărare;

                              (2)

                              relațiile cu celelalte instituții și organe ale Uniunii Europene, cu Organizația Națiunilor Unite și cu celelalte organizații internaționale și adunări interparlamentare pentru chestiunile din domeniul său de competență;

                              (3)

                              consolidarea relațiilor politice cu țările terțe, în special cu cele situate în imediata vecinătate a Uniunii, prin programe de cooperare și asistență sau prin acorduri internaționale cum ar fi acordurile de asociere și de parteneriat;

                              (4)

                              deschiderea, monitorizarea și încheierea negocierilor privind aderarea statelor europene la Uniune;

                              (5)

                              drepturile omului, protecția minorităților și promovarea valorilor democratice în țările terțe. În acest context, comisia este asistată de subcomisia pentru drepturile omului. Fără a aduce atingere normelor aplicabile, membrii altor comisii și organe care exercită responsabilități în acest domeniu sunt invitați să asiste la reuniunile subcomisiei.

                        Comisia asigură coordonarea lucrărilor comisiilor parlamentare mixte și de cooperare, precum și ale delegațiilor interparlamentare, ale delegațiilor ad hoc și ale misiunilor de observare electorală care intră în domeniul său de competență.

                        II.

                        Comisia pentru dezvoltare

                  Această comisie este competentă în chestiuni privind:

                              (1)

                              promovarea, punerea în aplicare și controlul politicii de dezvoltare și de cooperare a Uniunii Europene, inclusiv în ceea ce privește:

                                          (a)

                                          dialogul politic cu țările în curs de dezvoltare, atât la nivel bilateral, cât și în cadrul organizațiilor și organismelor interparlamentare internaționale pertinente,

                                          (b)

                                          ajutorul acordat țărilor în curs de dezvoltare și acordurile de cooperare cu acestea,

                                          (c)

                                          promovarea valorilor democratice, a bunei guvernări și a drepturilor omului în țările în curs de dezvoltare;

                              (2)

                              Acordul de parteneriat ACP-UE și relațiile cu organismele competente;

                              (3)

                              participarea Parlamentului la misiuni de observare electorală, dacă este necesar, în cooperare cu alte comisii și delegații pertinente.

                        Comisia asigură coordonarea lucrărilor delegațiilor interparlamentare și ad hoc care intră în atribuțiile sale.

                        III.

                        Comisia pentru comerț internațional

                  Această comisie este competentă în chestiuni privind:
                  definirea și punerea în aplicare a politicii comerciale comune a Uniunii și a relațiilor sale economice externe, în special:

                              (1)

                              relațiile financiare, economice și comerciale cu țări terțe și cu organizații regionale;

                              (2)

                              măsurile de armonizare sau de standardizare tehnică în domeniile reglementate de instrumentele de drept internațional;

                              (3)

                              relațiile cu organizațiile internaționale pertinente și cu organizațiile de promovare a integrării economice și comerciale regionale în afara granițelor Uniunii;

                              (4)

                              relațiile cu Organizația Mondială a Comerțului, inclusiv cu dimensiunea sa parlamentară.

                        Comisia asigură legătura cu delegațiile interparlamentare și ad hoc competente în ceea ce privește aspectele economice și comerciale în relațiile cu țările terțe.

                        IV.

                        Comisia pentru bugete

                  Această comisie este competentă în chestiuni privind:

                              (1)

                              cadrul financiar multianual de venituri și cheltuieli al Uniunii și sistemul resurselor proprii ale Uniunii;

                              (2)

                              competențele bugetare ale Parlamentului, adică bugetul Uniunii, precum și negocierea și aplicarea acordurilor interinstituționale în acest domeniu;

                              (3)

                              estimarea bugetului Parlamentului, în conformitate cu procedura prevăzută de regulament;

                              (4)

                              bugetul organelor descentralizate;

                              (5)

                              activitățile financiare ale Băncii Europene de Investiții;

                              (6)

                              includerea în buget a Fondului European de Dezvoltare, fără a aduce atingere competențelor comisiei competente pentru Acordul de parteneriat ACP-UE;

                              (7)

                              implicațiile financiare ale tuturor actelor comunitare și compatibilitatea acestora cu cadrul financiar multianual, fără a aduce atingere competențelor comisiilor pertinente;

                              (8)

                              monitorizarea și evaluarea execuției bugetului aferent exercițiului financiar în curs, sub rezerva articolului 72 alineatul (1), transferurile de credite, procedurile privind organigramele, creditele de funcționare și avizele cu privire la proiecte referitoare la clădiri cu implicații financiare importante;

                              (9)

                              Regulamentul financiar, cu excepția chestiunilor privind execuția, gestiunea și controlul bugetar.

                        V.

                        Comisia pentru control bugetar

                  Această comisie este competentă în chestiuni privind:

                              (1)

                              controlul execuției bugetului Uniunii și al Fondului European de Dezvoltare, precum și deciziile de descărcare de gestiune care trebuie luate de Parlament, inclusiv procedura internă de descărcare de gestiune, și orice altă măsură de însoțire sau de executare a acestor decizii;

                              (2)

                              închiderea, prezentarea și controlul conturilor și bilanțurilor Uniunii, ale instituțiilor acesteia și ale oricărui organism care beneficiază de finanțarea acesteia, inclusiv stabilirea creditelor care urmează a fi reportate și fixarea soldurilor;

                              (3)

                              controlul activităților financiare ale Băncii Europene de Investiții;

                              (4)

                              evaluarea raportului costuri-beneficii al diferitelor finanțări comunitare pentru executarea politicilor Uniunii;

                              (5)

                              examinarea fraudelor și neregulilor care aduc atingere execuției bugetului Uniunii, acțiunile care vizează prevenirea acestor acte și declanșarea procedurii judiciare, precum și protecția intereselor financiare ale Uniunii în general;

                              (6)

                              relațiile cu Curtea de Conturi, numirea membrilor și analizarea rapoartelor acesteia;

                              (7)

                              Regulamentul financiar pentru chestiunile privind execuția, gestiunea și controlul bugetar.

                        VI.

                        Comisia pentru afaceri economice și monetare

                  Această comisie este competentă în chestiuni privind:

                              (1)

                              politicile economice și monetare ale Uniunii, funcționarea Uniunii Economice și Monetare și Sistemul Monetar și Financiar European, inclusiv relațiile cu instituțiile sau organizațiile pertinente;

                              (2)

                              libera circulație a capitalurilor și plăților (plăți transfrontaliere, Spațiul Unic de Plăți, balanța de plăți, fluxurile de capital și politicile de împrumut și creditare, controlul fluxurilor de capital provenite din țări terțe, măsuri de încurajare a exporturilor de capital din Uniune);

                              (3)

                              sistemul monetar și financiar internațional, inclusiv relațiile cu instituțiile și organizațiile financiare și monetare;

                              (4)

                              regulile privind concurența, ajutoarele de stat sau ajutoarele publice;

                              (5)

                              reglementarea în domeniul fiscal;

                              (6)

                              reglementarea și supravegherea serviciilor, instituțiilor și piețelor financiare, inclusiv rapoartele financiare, verificările contabile, regulile de contabilitate, conducerea întreprinderilor și alte chestiuni din domeniul dreptului societăților comerciale privind în special serviciile financiare.

                        VII.

                        Comisia pentru ocuparea forței de muncă și afaceri sociale

                  Această comisie este competentă în chestiuni privind:

                              (1)

                              politica ocupării forței de muncă și toate aspectele de politică socială, cum ar fi condițiile de muncă, securitatea socială și protecția socială;

                              (2)

                              măsurile de garantare a sănătății și securității la locul de muncă;

                              (3)

                              Fondul Social European;

                              (4)

                              politica de formare profesională, inclusiv calificările profesionale;

                              (5)

                              libera circulație a lucrătorilor și pensionarilor;

                              (6)

                              dialogul social;

                              (7)

                              toate formele de discriminare la locul de muncă și pe piața ocupării forței de muncă, altele decât cele fondate pe gen;

                              (8)

                              relațiile cu:

                                          —

                                          Centrul European pentru Dezvoltarea Formării Profesionale (Cedefop),

                                          —

                                          Fundația Europeană pentru Îmbunătățirea Condițiilor de Viață și de Muncă,

                                          —

                                          Fundația Europeană de Formare,

                                          —

                                          Agenția Europeană pentru Sănătate și Securitate în Muncă,

                                    precum și relațiile cu alte organisme ale Uniunii Europene și organizații internaționale pertinente.

                        VIII.

                        Comisia pentru mediu, sănătate publică și siguranță alimentară

                  Această comisie este competentă în chestiuni privind:

                              (1)

                              politica de mediu și măsurile de protecție a mediului, privind în special:

                                          (a)

                                          poluarea aerului, a solului și a apei, gestionarea și reciclarea deșeurilor, substanțele și preparatele periculoase, nivelul sonor, schimbarea climatică și protecția biodiversității,

                                          (b)

                                          dezvoltarea durabilă,

                                          (c)

                                          măsurile și convențiile internaționale și regionale în vederea conservării mediului,

                                          (d)

                                          repararea prejudiciilor cauzate mediului,

                                          (e)

                                          protecția civilă,

                                          (f)

                                          Agenția Europeană de Mediu;

                                          (fa)

                                          Agenția Europeană pentru Produse Chimice;

                              (2)

                              sănătatea publică, privind în special:

                                          (a)

                                          programele și acțiunile specifice în domeniul sănătății publice,

                                          (b)

                                          produsele farmaceutice și cosmetice,

                                          (c)

                                          aspectele sanitare ale terorismului biologic,

                                          (d)

                                          Agenția Europeană pentru Medicamente și Centrul European de Prevenire și Control al Bolilor;

                              (3)

                              aspectele privind siguranța alimentară, în special:

                                          (a)

                                          etichetarea și siguranța produselor alimentare,

                                          (b)

                                          legislația veterinară privind protecția împotriva riscurilor pentru sănătatea umană, controalele de sănătate publică ale produselor alimentare și sistemele de producție alimentară,

                                          (c)

                                          Agenția Europeană pentru Siguranța Alimentară și Oficiul Alimentar și Veterinar European;

                        IX.

                        Comisia pentru industrie, cercetare și energie

                  Această comisie este competentă în chestiuni privind:

                              (1)

                              politica industrială a Uniunii și aplicarea noilor tehnologii, în special în ceea ce privește măsurile privind întreprinderile mici și mijlocii;

                              (2)

                              politica de cercetare a Uniunii, inclusiv difuzarea și exploatarea rezultatelor cercetării;

                              (3)

                              politica spațială;

                              (4)

                              activitățile Centrului comun de cercetare și ale Biroului central de măsurări nucleare, JET, ITER și celelalte proiecte aparținând aceluiași domeniu;

                              (5)

                              măsurile comunitare în domeniul politicii energetice în general, securitatea aprovizionării cu energie și eficiența energetică, în special stabilirea și dezvoltarea de rețele transeuropene în sectorul infrastructurilor energetice;

                              (6)

                              Tratatul Euratom și Agenția de Aprovizionare a Euratom (AAE), securitatea nucleară, dezafectarea instalațiilor și eliminarea deșeurilor în domeniul nuclear;

                              (7)

                              societatea informațională și tehnologiile informației, inclusiv stabilirea și dezvoltarea de rețele transeuropene în sectorul infrastructurilor de telecomunicații.

                        X.

                        Comisia pentru piața internă și protecția consumatorilor

                  Această comisie este competentă în chestiuni privind:

                              (1)

                              coordonarea, în plan comunitar, a legislațiilor naționale în domeniul pieței interne și a Uniunii vamale, în special în ceea ce privește:

                                          (a)

                                          libera circulație a mărfurilor, inclusiv armonizarea standardelor tehnice,

                                          (b)

                                          libertatea de stabilire,

                                          (c)

                                          libertatea de a presta servicii, cu excepția sectorului financiar și poștal;

                              (2)

                              măsurile de identificare și eliminare a potențialelor obstacole în funcționarea pieței interne;

                              (3)

                              promovarea și protecția intereselor economice ale consumatorilor, cu excepția chestiunilor privind sănătatea publică și siguranța alimentară, în cadrul creării pieței interne.

                        XI.

                        Comisia pentru transport și turism

                  Această comisie este competentă în chestiuni privind:

                              (1)

                              dezvoltarea unei politici comune privind transportul feroviar, rutier și pe cale navigabilă, precum și pe cale maritimă și aeriană, în special:

                                          (a)

                                          normele comune aplicabile transporturilor pe teritoriul Uniunii Europene,

                                          (b)

                                          stabilirea și dezvoltarea de rețele transeuropene în sectorul infrastructurilor de transport,

                                          (c)

                                          furnizarea serviciilor de transport și relațiile cu țările terțe în domeniul transporturilor,

                                          (d)

                                          securitatea transporturilor,

                                          (e)

                                          relațiile cu organizațiile internaționale de transport;

                              (2)

                              serviciile poștale;

                              (3)

                              turismul.

                        XII.

                        Comisia pentru dezvoltare regională

                  Această comisie este competentă în chestiuni privind:
                  politica regională și de coeziune, în special:

                              (a)

                              Fondul European de Dezvoltare Regională, Fondul de Coeziune și celelalte instrumente de politică regională ale Uniunii,

                              (b)

                              evaluarea efectelor celorlalte politici ale Uniunii privind coeziunea economică și socială,

                              (c)

                              coordonarea instrumentelor structurale ale Uniunii,

                              (d)

                              regiunile ultraperiferice și insulele, precum și cooperarea transfrontalieră și interregională,

                              (e)

                              relațiile cu Comitetul Regiunilor, organizațiile de cooperare interregională și autoritățile locale și regionale.

                        XIII.

                        Comisia pentru agricultură și dezvoltare rurală

                  Această comisie este competentă în chestiuni privind:

                              (1)

                              funcționarea și dezvoltarea politicii agricole comune;

                              (2)

                              dezvoltarea rurală, inclusiv activitățile instrumentelor financiare pertinente;

                              (3)

                              legislația în domeniile:

                                          (a)

                                          veterinar și fitosanitar, alimentația animalelor, cu condiția ca aceste măsuri să nu aibă drept scop protecția împotriva riscurilor pentru sănătatea umană,

                                          (b)

                                          creșterea și bunăstarea animalelor;

                              (4)

                              îmbunătățirea calității produselor agricole;

                              (5)

                              aprovizionarea cu materii prime agricole;

                              (6)

                              Oficiul Comunitar pentru Soiuri de Plante;

                              (7)

                              silvicultura.

                        XIV.

                        Comisia pentru pescuit

                  Această comisie este competentă în chestiuni privind:

                              (1)

                              funcționarea și dezvoltarea politicii comune în domeniul pescuitului și gestionarea acesteia;

                              (2)

                              conservarea resurselor de pescuit;

                              (3)

                              organizarea comună a pieței produselor pescărești;

                              (4)

                              politica structurală în sectoarele pescuitului și acvaculturii, inclusiv instrumentele financiare de orientare în domeniul pescuitului;

                              (5)

                              acordurile internaționale privind pescuitul.

                        XV.

                        Comisia pentru cultură și educație

                  Această comisie este competentă în chestiuni privind:

                              (1)

                              aspectele culturale ale Uniunii Europene, în special:

                                          (a)

                                          îmbunătățirea cunoașterii și difuzării culturii,

                                          (b)

                                          apărarea și promovarea diversității culturale și lingvistice,

                                          (c)

                                          conservarea și protejarea patrimoniului cultural, schimburile culturale și creația artistică;

                              (2)

                              politica educațională a Uniunii Europene, inclusiv domeniul învățământului superior în Europa și promovarea sistemului de școli europene și de formare pe tot parcursul vieții;

                              (3)

                              politica în domeniul audiovizual și aspectele culturale și educative ale societății informaționale;

                              (4)

                              politica în domeniul tineretului și dezvoltarea unei politici în domeniul sportului și al activităților recreative;

                              (5)

                              politica informațională și politica în domeniul mass-media;

                              (6)

                              cooperarea cu țările terțe în domeniile culturii și al educației și relațiile cu organizațiile și instituțiile internaționale pertinente.

                        XVI.

                        Comisia pentru afaceri juridice

                  Această comisie este competentă în chestiuni privind:

                              (1)

                              interpretarea și aplicarea dreptului Uniunii Europene, conformitatea actelor Uniunii Europene cu legislația primară, inclusiv alegerea temeiurilor juridice și respectarea principiilor subsidiarității și proporționalității;

                              (2)

                              interpretarea și aplicarea dreptului internațional, cu condiția ca Uniunea Europeană să fie vizată;

                              (3)

                              simplificarea dreptului comunitar, în special a propunerilor legislative în vederea codificării oficiale;

                              (4)

                              protecția juridică a drepturilor și competențelor Parlamentului, în special participarea Parlamentului la procedurile în fața Curții de Justiție și a Tribunalului de Primă Instanță;

                              (5)

                              actele comunitare care influențează ordinea juridică a statelor membre, în special în domeniile următoare:

                                          (a)

                                          dreptul civil și comercial,

                                          (b)

                                          dreptul societăților comerciale,

                                          (c)

                                          dreptul de proprietate intelectuală,

                                          (d)

                                          dreptul procedural;

                              (6)

                              măsuri privind cooperarea judiciară și administrativă în materie civilă;

                              (7)

                              răspunderea pentru prejudiciul cauzat mediului și sancțiunile care se aplică în contextul infracțiunilor împotriva mediului;

                              (8)

                              chestiunile etice privind noile tehnologii, în aplicarea procedurii comisiilor asociate cu comisiile competente;

                              (9)

                              statutul deputaților și statutul personalului Comunităților Europene;

                              (10)

                              privilegii și imunități, precum și verificarea prerogativelor deputaților;

                              (11)

                              organizarea și statutul Curții de Justiție;

                              (12)

                              Oficiul pentru Armonizare în cadrul Pieței Interne.

                        XVII.

                        Comisia pentru libertăți civile, justiție și afaceri interne

                  Această comisie este competentă în chestiuni privind:

                              (1)

                              protecția, pe teritoriul Uniunii Europene, a drepturilor cetățenilor, a drepturilor omului și a drepturilor fundamentale, inclusiv protecția minorităților, astfel cum sunt enunțate în Tratatele și în Carta drepturilor fundamentale a Uniunii Europene;

                              (2)

                              măsurile necesare pentru combaterea oricăror forme de discriminare, altele decât cele pe fondate pe gen, sau cele care se produc la locul de muncă și pe piața forței de muncă;

                              (3)

                              legislația în domeniul transparenței și protecției persoanelor fizice în cazul prelucrării datelor cu caracter personal;

                              (4)

                              aplicarea și dezvoltarea unui spațiu de libertate, securitate și justiție, în special:

                                          (a)

                                          prin măsuri privind intrarea și circulația persoanelor, politica privind azilul și migrația,

                                          (b)

                                          prin măsuri privind gestionarea integrată a frontierelor externe,

                                          (c)

                                          prin măsuri privind cooperarea polițienească și judiciară în materie penală;

                              (5)

                              Observatorul European pentru Droguri și Toxicomanie și Observatorul European al Fenomenelor Rasiste și Xenofobe, Europol, Eurojust, CEPOL, precum și alte organe și agenții care operează în aceste domenii;

                              (6)

                              constatarea unui risc evident de încălcare gravă, de către un stat membru, a principiilor comune statelor membre.

                        XVIII.

                        Comisia pentru afaceri constituționale

                  Această comisie este competentă în chestiuni privind:

                              (1)

                              aspectele instituționale ale procesului de integrare europeană, în special în cadrul pregătirii și desfășurării convențiilor și conferințelor interguvernamentale;

                              (2)

                              aplicarea Tratatului UE și evaluarea funcționării acestuia;

                              (3)

                              consecințele instituționale ale negocierilor privind extinderea Uniunii Europene;

                              (4)

                              relațiile interinstituționale, inclusiv examinarea acordurilor interinstituționale prevăzute la articolul 120 alineatul (2) din Regulamentul de procedură, în vederea aprobării acestora de către Parlament;

                              (5)

                              procedura electorală uniformă;

                              (6)

                              partidele politice la nivel european, fără a aduce atingere competențelor Biroului;

                              (7)

                              constatarea existenței unei încălcări grave și persistente, de către un stat membru a principiilor comune statelor membre;

                              (8)

                              interpretarea și aplicarea regulamentului Parlamentului, precum și propunerile de modificare a regulamentului.

                        XIX.

                        Comisia pentru drepturile femeii și egalitatea de gen

                  Această comisie este competentă în chestiuni privind:

                              (1)

                              definirea, promovarea și apărarea drepturilor femeii în Uniune și măsurile luate în acest scop de către Comunitate;

                              (2)

                              promovarea drepturilor femeii în țările terțe;

                              (3)

                              politica de egalitate de șanse, inclusiv egalitatea între femei și bărbați în ceea ce privește șansele pe piața forței de muncă și tratamentul la locul de muncă;

                              (4)

                              eliminarea oricărei forme de discriminare fondate pe gen;

                              (5)

                              punerea în aplicare și continuarea integrării perspectivei de gen în toate sectoarele;

                              (6)

                              monitorizarea și aplicarea acordurilor și convențiilor internaționale privind drepturile femeii;

                              (7)

                              politica de informare cu privire la femei.

                        XX.

                        Comisia pentru petiții

                  Această comisie este competentă în chestiuni privind:

                              (1)

                              petițiile;

                              (2)

                              relațiile cu Ombudsmanul European.”

               3.

               hotărăște că prezenta decizie va intra în vigoare în prima zi a primei perioade de sesiune a celei de-a șaptea legislaturi;

               4.

               încredințează Președintelui sarcina de a transmite prezenta decizie, spre informare, Consiliului și Comisiei.


title: Decizia Consiliului și a Comisiei din 12 mai 1999 privind încheierea Acordului de parteneriat și cooperare între Comunitățile Europene și statele membre, pe de o parte, și Republica Kazahstan, pe de altă parte

text:
Anunţ juridic important

|

31999D0490

Jurnalul Oficial L 196 , 28/07/1999 p. 0001 - 0002 ediţie specială în limba cehă capitol 11 volum 32 p. 82  - 83 ediţie specială în limba estonă capitol 11 volum 32 p. 82  - 83 ediţie specială în limba maghiară capitol 11 volum 32 p. 82  - 83 ediţie specială în limba lituaniană capitol 11 volum 32 p. 82  - 83 LV.ES capitol 11 volum 32 p. 82  - 83 MT.ES capitol 11 volum 32 p. 82  - 83 PL.ES capitol 11 volum 32 p. 82  - 83 SK.ES capitol 11 volum 32 p. 82  - 83 ediţie specială în limba slovenă capitol 11 volum 32 p. 82  - 83

		19990512Decizia Consiliului și a Comisieidin 12 mai 1999privind încheierea Acordului de parteneriat și cooperare între Comunitățile Europene și statele membre, pe de o parte, și Republica Kazahstan, pe de altă parte(1999/490/CE, CECO, Euratom)CONSILIUL UNIUNII EUROPENE,COMISIA COMUNITĂȚILOR EUROPENE,având în vedere Tratatul de instituire a Comunității Europene, în special articolul 54 alineatul (2), articolul 57 alineatul (2) ultima teză, articolul 66, articolul 73c alineatul (2), articolul 75, articolul 84 alineatul (2), articolele 99, 100, 113 și 235, coroborat cu articolul 228 alineatul (2) teza a doua și alineatul (3) paragraful al doilea,având în vedere Tratatul de instituire a Comunității Europene a Cărbunelui și Oțelului, în special articolul 95,având în vedere Tratatul de instituire a Comunității Europene a Energiei Atomice, în special articolul 101 paragraful al doilea,având în vedere propunerea Comisiei,având în vedere avizul conform al Parlamentului European [1],după consultarea Comitetului consultativ CECO și cu avizul conform al Consiliului,având în vedere aprobarea Consiliului, acordată în conformitate cu articolul 101 din Tratatul de instituire a Comunității Europene a Energiei Atomice,(1) întrucât încheierea Acordului de parteneriat și cooperare între Comunitățile Europene și statele membre, pe de o parte, și Republica Kazahstan, pe de altă parte, semnat la 23 ianuarie 1995 la Bruxelles, va contribui la realizarea obiectivelor Comunităților Europene;(2) întrucât acest acord urmărește să consolideze legăturile stabilite în special prin Acordul între Comunitatea Economică Europeană și Comunitatea Europeană a Energiei Atomice și Uniunea Republicilor Socialiste Sovietice privind comerțul și cooperarea comercială și economică, semnat la 18 decembrie 1989 și aprobat prin Decizia 90/116/CEE [2];(3) întrucât anumite obligații, prevăzute de Acordul de parteneriat și cooperare în afara domeniului de aplicare a politicii comerciale comunitare, afectează sau pot afecta regimul stabilit prin acte comunitare adoptate în domeniul dreptului de stabilire, al transporturilor și al tratamentului întreprinderilor;(4) întrucât respectivul acord impune Comunității Europene anumite obligații în ceea ce privește circulația capitalurilor și a plăților între Comunitate și Republica Kazahstan;(5) întrucât, în plus, în măsura în care respectivul acord afectează Directiva 90/434/CEE a Consiliului din 23 iulie 1990 privind regimul fiscal comun care se aplică fuziunilor, divizărilor, transferurilor de active și schimburilor de acțiuni între societățile din diferite state membre [3] și Directiva 90/435/CEE a Consiliului din 23 iulie 1990 privind regimul fiscal comun care se aplică societăților-mamă și filialelor acestora din diferite state membre [4], care se întemeiază pe articolul 100 din Tratatul de instituire a Comunității Europene, respectivul articol trebuie utilizat ca temei juridic;(6) întrucât anumite dispoziții din respectivul acord impun Comunității obligații în domeniul prestării de servicii care depășesc cadrul transfrontalier.(7) întrucât pentru anumite dispoziții ale respectivului acord, destinate să fie puse în aplicare de Comunitate, Tratatul de instituire a Comunității Europene nu prevede atribuții de a acționa specifice; prin urmare, trebuie să se recurgă la articolul 235 din tratat,DECID:Articolul 1Acordul de parteneriat și cooperare între Comunitățile Europene și statele membre, pe de o parte, și Republica Kazahstan, pe de altă parte, împreună cu protocolul, declarațiile și schimbul de scrisori sunt aprobate în numele Comunității Europene, al Comunității Europene a Cărbunelui și Oțelului și al Comunității Europene a Energiei Atomice.Aceste texte se atașează la prezenta decizie.Articolul 2(1) Poziția pe care Comunitatea urmează să o adopte în cadrul Consiliului de cooperare și al Comitetului de cooperare, atunci când acesta din urmă este împuternicit de Consiliul de cooperare să acționeze, este adoptată de Consiliu, la propunerea Comisiei sau, după caz, de Comisie, în conformitate cu dispozițiile pertinente ale Tratatelor de instituire a Comunității Europene, a Comunității Europene a Cărbunelui și Oțelului și a Comunității Europene a Energiei Atomice.(2) Președintele Consiliului prezidează, în conformitate cu articolul 77 din Acordul de parteneriat și cooperare, Consiliul de cooperare și prezintă poziția Comunității. Un reprezentant al Comisiei prezidează Comitetul de cooperare, în conformitate cu regulamentul de procedură al acestuia, și prezintă poziția Comunității.(3) Decizia de publicare a recomandărilor Consiliului de cooperare și ale Comitetului de cooperare în Jurnalul Oficial al Comunităților Europene este luată, de la caz la caz, de Consiliu și, respectiv, de Comisie.Articolul 3Președintele Consiliului procedează, în numele Comunității Europene, la notificarea prevăzută la articolul 99 din acord. Președintele Comisiei procedează la aceeași notificare, în numele Comunității Europene a Cărbunelui și Oțelului și al Comunității Europene a Energiei Atomice.Adoptată la Bruxelles, 12 mai 1999.Pentru ComisiePreședinteleJ. SanterPentru ConsiliuPreședinteleK.-H. Funke[1] JO C 115, 14.4.1997, p. 196.[2] JO L 68, 15.3.1990, p. 1.[3] JO L 225, 20.8.1990, p. 1.[4] JO L 225, 20.8.1990, p. 6.--------------------------------------------------


title: 2013/609/UE: Decizia Parlamentului European din 17 aprilie 2013 privind închiderea conturilor Agenției pentru Drepturi Fundamentale a Uniunii Europene pentru exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/323

         DECIZIA PARLAMENTULUI EUROPEAN
   din 17 aprilie 2013
   privind închiderea conturilor Agenției pentru Drepturi Fundamentale a Uniunii Europene pentru exercițiului financiar 2011
   (2013/609/UE)
   PARLAMENTUL EUROPEAN,

               —

               având în vedere conturile anuale finale ale Agenției pentru Drepturi Fundamentale a Uniunii Europene pentru exercițiul financiar 2011,

               —

               având în vedere Raportul Curții de Conturi privind conturile anuale ale Agenției pentru Drepturi Fundamentale a Uniunii Europene pentru exercițiul financiar 2011, însoțit de răspunsurile Agenției (1),

               —

               având în vedere Recomandarea Consiliului din 12 februarie 2013 (05753/2013 – C7-0041/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 168/2007 al Consiliului din 15 februarie 2007 privind înființarea Agenției pentru Drepturi Fundamentale a Uniunii Europene (4), în special articolul 21,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0102/2013),

               1.

               aprobă închiderea conturilor Agenției pentru Drepturi Fundamentale a Uniunii Europene pentru exercițiului financiar 2011;

               2.

               încredințează Președintelui sarcina de a transmite prezenta decizie directorului Agenției pentru Drepturi Fundamentale a Uniunii Europene, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 388, 15.12.2012, p. 196.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 53, 22.2.2007, p. 1.

      (5)  JO L 357, 31.12.2002, p. 72.


title: Decizia Consiliului din 24 septembrie 1990 privind încheierea Acordului dintre Comunitatea Economică Europeană, pe de o parte, și Republica Austria, Republica Finlanda, Republica Islanda, Regatul Norvegiei, Regatul Suediei și Confederația Elvețiană, pe de altă parte, de instituire a unei proceduri de schimb de informații în domeniul normelor tehnice

text:
               11/Volumul 06

               RO

               Jurnalul Ofícial al Uniunii Europene

               100

         31990D0518

               L 291/1

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 24 septembrie 1990
   privind încheierea Acordului dintre Comunitatea Economică Europeană, pe de o parte, și Republica Austria, Republica Finlanda, Republica Islanda, Regatul Norvegiei, Regatul Suediei și Confederația Elvețiană, pe de altă parte, de instituire a unei proceduri de schimb de informații în domeniul normelor tehnice
   (90/518/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere propunerea Comisiei,
   întrucât acordurile de liber schimb încheiate de Comunitatea Economică Europeană cu Republica Austria, Republica Finlanda, Republica Islanda, Regatul Norvegiei, Regatul Suediei și, respectiv, Confederația Elvețiană au ca obiectiv prioritar eliminarea barierelor în calea schimburilor comerciale;
   întrucât este în interesul Comunității să realizeze un schimb de informații cu aceste state în domeniul normelor tehnice pentru a preveni crearea de bariere tehnice în calea schimburilor comerciale;
   întrucât Comisia a derulat cu aceste state negocieri în această privință, care au condus la semnarea unui acord la Bruxelles, la 19 decembrie 1989,
   DECIDE:
   Articolul 1
   (1)   Acordul dintre Comunitatea Economică Europeană, pe de o parte, și Republica Austria, Republica Finlanda, Republica Islanda, Regatul Norvegiei, Regatul Suediei și Confederația Elvețiană, pe de altă parte, de instituire a unei proceduri de schimb de informații în domeniul normelor tehnice se aprobă în numele Comunității.
   (2)   Textul acordului se atașează la prezenta decizie.
   Articolul 2
   Președintele Consiliului procedează, în numele Comunității, la notificarea prevăzută la articolul 17 din acord (1).

      Adoptată la Bruxelles, 24 septembrie 1990.

            Pentru Consiliu

            Președintele

         V. SACCOMANDI

      (1)  JO L 291, 23.10.1990, p. 43.